|  |  |
| --- | --- |
| Številka: 004-15/2018/9 | |
| Ljubljana, 16. 5. 2019 | |
| EVA (če se akt objavi v Uradnem listu RS) | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: | | | | |
| 1. Predlog sklepov vlade: Izhodišča za udeležbo delegacije Republike Slovenije na 18. Svetovnem meteorološke kongresu, ki bo potekal od 3. do 14. junija 2019 v Ženevi – predlog za obravnavo | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in prvega odstavka 3. člena Uredbe o sodelovanju, obveščanju in usklajevanju na področju zunanjih zadev in mednarodnih odnosov (Uradni list RS, št. 112/05) je Vlada Republike Slovenije na … seji dne …. sprejela naslednji  SKLEP:   1. Vlada Republike Slovenije je sprejela Izhodišča za udeležbo delegacije Republike Slovenije na 18. Svetovnem meteorološkem kongresu, ki bo potekal od 3. do 14. junija 2019 v Ženevi. 2. Vlada Republike Slovenije je imenovala delegacijo, ki se bo udeležila 18. Svetovnega meteorološkega kongresa, v naslednji sestavi:  * dr. Klemen Bergant, direktor Urada za meteorologijo in hidrologijo, Agencija Republike Slovenije za okolje ter stalni predstavnik Slovenije pri Svetovni meteorološki organizaciji - vodja delegacije, * dr. Mira Kobold, vodja Oddelka za hidrološke analize površinskih voda, Agencija Republike Slovenije za okolje ter hidrološka svetovalka stalnega predstavnika Slovenije pri Svetovni meteorološki organizaciji - članica delegacije.   Stojan Tramte  GENERALNI SEKRETAR  Sklep prejmejo:   * Ministrstvo za okolje in prostor * Agencija Republike Slovenije za okolje * Ministrstvo za zunanje zadeve | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Simon Zajc, minister za okolje in prostor * Dr. Klemen Bergant, direktor Urada za meteorologijo in hidrologijo, ARSO | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| Simon Zajc, minister za okolje in prostor | | | | |
| 5. Kratek povzetek gradiva: | | | | |
| V Ženevi bo od 3. do 14. junija 2019 potekal 18. Svetovni meteorološki kongres. (WMO-Cg18). Svetovna meteorološka organizacija je specializirana organizacija Združenih narodov za vreme, vode in podnebje. Vsake štiri leta se sestane kongres WMO, ki je najvišji organ te organizacije, zasedanja pa se udeležijo predstavniki vseh držav članic. Glavni namen zasedanja kongresa je pregled dejavnosti v preteklih štirih letih po posameznih delovnih področjih in postavitev prioritet dela za prihodnja štiri leta. Slednje vključuje tudi sprejetje proračuna za novo štiriletno obdobje 2020-2023 ter sprejetje strateškega in operativnega načrta WMO za obdobje 2020-2023. Velik poudarek je tudi na izboru generalnega sekretarja in volitvah predsednika in treh podpredsednikov ter članov izvršnega sveta WMO. Na 18. kongresu bo pozornost še posebej usmerjena v načrtovano reorganizacijo Svetovne meteorološke organizacije. Gradivo v prilogi povzema kratek pregled programa zasedanja kongresa ter stališča Republike Slovenije glede strateških usmeritev ter glede kandidatur za mesta generalnega sekretarja WMO, predsednika in podpredsednikov ter članov izvršnega sveta WMO. | | | | |
| 6. Presoja posledic za: | | | | |
| a) | javnofinančna sredstva nad 40.000 EUR v tekočem in naslednjih treh letih | | | NE |
| b) | usklajenost slovenskega pravnega reda s pravnim redom Evropske unije | | | NE |
| c) | administrativne posledice | | | NE |
| č) | gospodarstvo, zlasti mala in srednja podjetja ter konkurenčnost podjetij | | | NE |
| d) | okolje, vključno s prostorskimi in varstvenimi vidiki | | | DA (+) |
| e) | socialno področje | | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | NE |
| 7.a Predstavitev ocene finančnih posledic nad 40.000 EUR:  / | | | | |
| **7.b Predstavitev ocene finančnih posledic pod 40.000 EUR:**  **Kratka obrazložitev**  Članarina Republike Slovenije v Svetovni meteorološki organizaciji trenutno znaša 68.278,80,00 CHF in se v prihodnjih štirih letih ne bo spremenila, saj bo proračun sledil načelu ničelne nominalne rasti glede na preteklo štiriletno obdobje. | | | | |
| **8. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | |
| **9. Predstavitev sodelovanja javnosti:** | | | | |
| Gradivo je bilo predhodno objavljeno na spletni strani predlagatelja: | | | NE | |
| Ni potrebe po predhodnem obveščanju javnosti o udeležbi na 18. Svetovnem meteorološkem kongresu. | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | NE | |
| **11. Gradivo je uvrščeno v delovni program vlade:** | | | NE | |
| SIMON ZAJC  MINISTER | | | | |

Priloge:

* Obrazložitev
* Priloga 2

PREDLOG

(EVA)

**Obrazložitev**

**IZHODIŠČA ZA UDELEŽBO DELEGACIJE REPUBLIKE SLOVENIJE**

**NA 18. ZASEDANJU KONGRESA SVETOVNE METEOROLOŠKE ORGANIZACIJE,**

**KI BO POTEKALO V ŽENEVI OD 3. DO 14. JUNIJA 2019**

# 1 NAMEN IN PODLAGA

V Ženevi bo v Mednarodnem konferenčnem centru od 3. do 14. junija 2019 potekalo 18. zasedanje kongresa Svetovne meteorološke organizacije - WMO Cg-18.

Svetovna meteorološka organizacija (World Meteorological Organization - WMO) je specializirana organizacija Združenih narodov za vreme, vode in podnebje. Vsake štiri leta se sestane kongres WMO, ki je najvišji organ te organizacije. Zasedanja kongresa se udeležijo predstavniki vseh držav članic. Glavni namen zasedanja kongresa je pregled dejavnosti v preteklih štirih letih po posameznih delovnih področjih in postavitev prioritet dela za prihodnja štiri leta. Slednje vključuje tudi sprejetje proračuna ter sprejetje strateškega in operativnega načrta WMO za novo, štiriletno obdobje 2020-2023. Velik poudarek je tudi na izboru generalnega sekretarja in volitvah predsednika, treh podpredsednikov ter članov izvršnega sveta WMO.

Slovenija je kot samostojna država postala članica WMO leta 1992 in od takrat v njej dejavno sodeluje, še posebej v okviru Regionalnega združenja (RA) VI - Evropa ter njegovih delovnih skupinah. Kalibracijski laboratorij Agencije Republike Slovenije za okolje (ARSO) je bil leta 2005 s strani WMO prepoznan kot Regionalni instrumentacijski center, ki članicam WMO, predvsem v JV Evropi, zagotavlja sledljivost in umerjanje kalibracijskih standardov za meteorološke meritve. Prav tako ARSO od leta 2006 gosti Center za upravljanje suše v jugovzhodni Evropi (DMCSEE), ki ga je na pobudo WMO in Konvencije Združenih narodov za boj proti dezertifikaciji (UNCCD) ustanovilo 13 držav v regiji. Sodelovanje med ARSO in WMO je bilo letos maja formalizirano tudi s podpisom Memoranduma o soglasju med Svetovno meteorološko organizacijo in Agencijo Republike Slovenije za okolje.

# 2 PROGRAM IN TEME

Podrobnejši pregled tem je razviden iz osnutka programa in urnika zasedanja, ki sta skupaj z ostalo dokumentacijo na razpolago na spletni strani <http://meetings.wmo.int/Cg-18/SitePages/Session%20Information.aspx>

**2.a Organizacija zasedanja**

Otvoritev WMO Cg-18 bo 3. junija 2019. Otvoritvi bo sledila potrditev dnevnega reda ter vzpostavitev odborov kongresa, in sicer odbora za poverilnice, odbora za kandidature in koordinacijskega odbora. Sledil bo vsebinski del zasedanja, ki se bo zaključil z volitvami generalnega sekretarja, predsednika, treh podpredsednikov ter članov izvršnega sveta WMO 13. 6. 2019, ter zaključitvijo dela na dokumentih in zaprtjem kongresa 14. 6. 2019.

**2.b Glavni vsebinski poudarki**

Zasedanje se bo pričelo s poročiloma o delu, ki ju bosta podala predsednik, David Grims iz Kanade in generalni sekretar WMO, Petteri Taalas. Kratka poročila bodo podali tudi predsedniki vseh regionalnih zvez ter predsedniki tehničnih komisij.

V nadaljevanju bo obravnavan strateški načrt za obdobje 2020-2023, ki izpostavlja pet glavnih, dolgoročnih ciljev: 1) boljši odziv na potrebe družbe z dostopnimi, verodostojnimi in uporabniku prilagojenimi storitvami, 2) okrepljen sistem za spremljanje in napovedovanje stanja zemeljskega sistema, 3) napredek na področju usmerjenih raziskav zemeljskega sistema za učinkovitejše storitve, 4) zapolnitev vrzeli na področju meteoroloških, klimatoloških in hidroloških storitev med razvitimi državami in državami v razvoju, 5) prestrukturiranje WMO in njegovih programov za učinkovitejše upravljanje, odločanje in doseganje zastavljenih ciljev.

Eden ključnih poudarkov kongresa bo reorganizacija WMO, ki namesto dosedanjih osmih tehničnih komisij predvideva vzpostavitev dveh tehničnih komisij in sicer:

* Komisija za opazovanja, infrastrukturo in informacijske sisteme,
* Komisija za vremenske, podnebne, vodne in z njimi povezane okoljske storitve in aplikacije.

Poleg tega predlagana sprememba ob bok izvršnemu svetu WMO postavlja še posvetovalni odbor za znanost, posvetovalni odbor za politiko ter tehnično-koordinacijski odbor. Prehod v novo strukturo bo predvidoma opravljen do aprila 2020. Predvideva se tudi možnost krajših, izrednih zasedanj kongresa na polovici štiriletnega obdobja. Predlog nove strukture je zaradi krčenja števila tehničnih komisij WMO naletel na kar nekaj zadržkov s strani nekaterih članic. Glavna skrb je, da bodo pomembne vsebine, kot so hidrologija, agrometeorologija, letalska meteorologija idr., ki so sedaj organizirane v ločenih tehničnih komisijah, z združevanjem izgubile prepoznavnost in pomen.

V sklopu meteoroloških, podnebnih, hidroloških in z njimi povezanih okoljskih storitev bo v prihodnjih letih velik poudarek na vzpostavljanju sistemov za zgodnje opozarjanje pred različnimi, vremensko, podnebno in vodno pogojenimi tveganji. Med drugim bo obravnavana posebna resolucija o upravljanju s sušo, ki je za Slovenijo še posebej pomembna z vidika delovanja Centra za upravljanje suše v jugovzhodni Evropi. Prav tako bo poudarek na zagotavljanju podnebnih informacij in storitev za potrebe odločanja in strateškega načrtovanja, dolgoročnem načrtovanju meteorološke podpore zračnemu prometu ter obalnih in morskih storitev. Posebna pozornost bo posvečena tudi hidrologiji in umestitvi hidroloških storitev v novo strukturo WMO.

V sklopu opazovanj in napovedi zemeljskega sistema bo potekala razprava o nadgradnji celovitega globalnega opazovalnega sistema, vključno s priporočili za vzpostavitev osnovne globalne opazovalne mreže in s tem povezane izmenjave podatkov; o izvedbenih mehanizmih za vzpostavitev novega WMO informacijskega sistema ter izvedbenem načrtu za brezšiven, globalen sistem za pripravo podatkov in napovedovanje.

Precej večja pozornost kot na preteklih zasedanjih kongresov bo posvečena smernicam in ustrezni podpori sekretariata za raziskave zemeljskega sistema, ki bi vodile do učinkovitejših in zanesljivejših vremenskih, podnebnih, vodnih in z njimi povezanih okoljskih storitev za družbo.

Kot na vsakem zasedanju, bo tudi tokrat del razprave namenjen krepitvi zmogljivosti ter zapolnitvi vrzeli med zmogljivostmi razvitih držav in držav v razvoju. Pri tem bo izpostavljen predvsem prenos znanja preko izobraževanj ter učinkovito partnerstvo za investicije na področju meteorologije, klimatologije in hidrologije v državah v razvoju.

Vse večja pozornost na področju meteorologije je posvečena sodelovanju med državnimi službami in zasebnim sektorjem, predvsem kar se tiče izmenjave opazovanj in izvajanja skupnih storitev. Sprejete naj bi bile usmeritve na visokem nivoju o javno-zasebnem sodelovanju na področju meteorologije, klimatologije, hidrologije in z njimi povezanih okoljskih vedah. Pri tem je ena od ključnih usmeritev WMO in njenih članic še vedno, da državne službe ostajajo uradni glas v primeru izdajanja opozoril pred nevarnimi meteorološkimi in hidrološkimi razmerami.

**2.c Volitve**

Edini znani kandidat za generalnega sekretarja WMO je sedanji sekretar, Petteri Taalas iz Finske. Za predsednika WMO kandidirata predsednik Nemške državne meteorološke službe (DWD) Gerhard Adrian ter direktor Ameriške državne meteorološke službe (NOAA / National Weather Service) Louis W. Uccellini. Kandidatov za prvega in drugega podpredsednika zaenkrat še ni, kandidatka za tretjo podpredsednico WMO pa je generalna direktorica Tanzanijske meteorološke službe, Agnes Lawrence Kijazi.

Evropska regionalna zveza (RA VI) ima v izvršnem svetu 9 mest. S strani predsednika regionalne zveze, Michaela Staudingerja je bil podan predlog o usklajeni kandidaturi v okviru regionalne zveze - predlagana je bila sledeča lista kandidatov: Gerhard Adrian (Nemčija), Peter Binder (Švica), Silvio Cau (Italija), Volkan Mutlu Coşkun (Pojska), Penelope Endersby (Velika Britanija), Jean-Marc Lacave (Francija), Miguel Angel Lopez Gonzalez (Španija), Michael Staudinger (Avstrija) in Maxim Yakovenko (Rusija). V primeru, da bi vse članice zveze potrdile listo, volitve ne bi bile potrebne, saj bi bilo kandidatov toliko, kot je prostih mest. Nekatere članice so izrazile zadržke do takšnega načina, tako da je verjetno, da bo do volitev kljub vsemu prišlo. Poleg navedenih kandidatov na regionalni listi je svojo kandidaturo za mesto v izvršnem svetu najavila tudi Elena Mateescu (Romunija). V primeru, da ne bo dogovora na ravni evropske regionalne zveze, bodo o devetih evropskih predstavnikih v izvršnem svetu odločale vse članice WMO in ne le članice te regionalne zveze. Eksplicitno so svojo kandidaturo poleg prisotnosti na predsednikovi listi do sedaj najavili tudi Peter Binder (Švica), Silvio Cau (Italija), Jean-Marc Lacave (Francija) in Volkan Mutlu Coskun (Turčija).

Kandidaturo za članstvo v izvršnem svetu WMO so do sedaj iz ostalih regionalnih zvez najavili še: Dwikorita Karnawati (Indonezija), Aderito Celso Felix Armunge (Mozambik), Wong Chin Ling (Singapur), Yasuo Sekita (Japonska), Kim Jongseok (Južna Koreja) in Andrew Joohnson (Avstralija).

Pogosto do najave dodatnih kandidatur pride še tik pred zasedanjem kongresa ali celo še na samem kongresu.

**2.d Proračun**

Redni proračun za obdobje 2020-2023 je sestavljen iz prispevka držav članic v znesku 266,20 milijonov CHF ter dodatnih rednih prihodkov v znesku 15,00 milijonov CHF. Prispevki članic ostajajo na enaki ravni kot v obdobju 2016-2019, z njimi bodo pokrite temeljne dejavnosti Svetovne meteorološke organizacije. Ocenjen je manjši porast dodatnih prihodkov za 1,850 milijona CHF glede na realizacijo v obdobju 2016-2019. Podan je tudi predlog, da se morebitne dodatne pobude in aktivnosti pokrije s pomočjo prostovoljnih prispevkov članic ter prispevkov razvojnih organizacij združenih narodov in drugih partnerskih organizacij.

# 3 STALIŠČA

Republika Slovenija podpira strateške usmeritve Svetovne meteorološke organizacije, povzete v Strateškem načrtu za obdobje 2020-2023, s poudarkom na vlaganju v sisteme za učinkovito spremljanje in napovedovanje razmer na zemlji, usmerjenih raziskavah za izboljšanje vremenskih, podnebnih, vodnih in z njimi povezanih okoljskih storitev po meri uporabnikov ter premoščanju vrzeli med razvitim in manj razvitim delom sveta.

Republika Slovenija podpira predlagano reorganizacijo strukture WMO z vzpostavitvijo dveh tehničnih komisij – komisije za opazovanja, infrastrukturo in informacijske sisteme ter komisije za vremenske, podnebne, vodne in z njimi povezane okoljske storitve in aplikacije ter ustanovitvijo posvetovalnega odbora za znanost, posvetovalnega odbora za politiko ter tehnično-koordinacijskega odbora v pomoč izvršnemu svetu Svetovne meteorološke organizacije.

Republika Slovenija podpira napore Svetovne meteorološke organizacije pri vzpostavljanju sistemov za zgodnje opozarjanje na različna tveganja, vključno z vzpostavitvijo globalnega sistema za zgodnje opozarjanje, ki bo združeval informacije pristojnih državnih meteoroloških in hidroloških služb.

Delegacija Republike Slovenije pri glasovanju za generalnega sekretarja, predsednika, tri podpredsednike ter člane izvršnega odbora Svetovne meteorološke organizacije upošteva usmeritve Ministrstva za zunanje zadeve in strokovno usposobljenost kandidatov. Pred glasovanjem delegacija svoje glasove dokončno uskladi z Ministrstvom za zunanje zadeve.

Republika Slovenija podpira nadaljevanje ničelne nominalne rasti proračuna Svetovne meteorološke organizacije in pokrivanje dodatnih aktivnosti s pomočjo prostovoljnih prispevkov članic ter prispevkov razvojnih organizacij združenih narodov in drugih partnerskih organizacij.

# 4 DELEGACIJA

18. zasedanja Svetovnega meteorološkega kongresa se bo udeležila delegacija Republike Slovenije v naslednji sestavi:

* dr. Klemen Bergant, direktor Urada za meteorologijo in hidrologijo, Agencija Republike Slovenije za okolje ter stalni predstavnik Slovenije pri Svetovni meteorološki organizaciji – vodja delegacije,
* dr. Mira Kobold, vodja Oddelka za hidrološke analize površinskih voda, Agencija Republike Slovenije za okolje ter hidrološka svetovalka stalnega predstavnika Slovenije pri Svetovni meteorološki organizaciji – članica delegacije.